《寄甘露舒公上人》
宋代·雷简夫

成都多少寺，梵学競推能。
到老不破戒。满城唯此僧。
池龙听夜讲，海客施年灯。
别后空相忆，庙劳正可憎。

作者简介：宋同州合阳人，字太简。雷孝先子。隐居不仕。仁宗康定中，为枢密使杜衍所荐，以校书郎签书秦州观察判官。历知坊、简、雅州。时辰州蛮酋彭仕羲内寇，诸臣安抚不能定，命简夫往。至则督诸将进兵，筑明溪上下二寨，据其险要，拓取故省地码崖五百余里，仕羲内附。擢三司盐铁判官，以疾知虢、同二州，累迁尚书职方员外郎。始起隐者，出入乘牛，冠铁冠，自号山长。既仕，自奉稍骄侈，里闾以“牛及铁冠安在”指笑之。